Κάνσας Σίτι (Μιζούρι)

Το Κάνσας Σίτι () (συντομογραφία αγγλικα: KCMO, KC), είναι πόλη στις ΗΠΑ και η μεγαλύτερη πόλη στην πολιτεία του Μιζούρι και αποτελεί πόλη αναφοράς της μητροπολιτικής περιοχής του Κάνσας Σίτι, της δεύτερης μεγαλύτερης μητροπολιτικής περιοχής στο Μιζούρι μετά από το Σαιντ Λούις. 

Ο πληθυσμός της πόλης σύμφωνα με την απογραφή του 2020, ανέρχεται σε 508.090 κατοίκους, ενώ ο πληθυσμός της μητροπολιτικής περιοχής του Κάνσας Σίτι, εκτιμάται περίπου σε 2,35 εκατομμύρια κατοίκους. Το Κάνσας Σίτι, είναι μία από τις δύο έδρες της κομητείας Τζάκσον. 

Η μητροπολιτική περιοχή του Κάνσας Σίτι, περιλαμβάνει περιοχές και από το Μιζούρι και από τη γειτονική πολιτεία του Κάνσας. Οι σημαντικότερες περιοχές είναι το Όβερλαντ Παρκ (Κάνσας), το Κάνσας Σίτυ (Κάνσας), το Ιντιπέντενς (Μιζούρι) και το Ολάθε (Κάνσας). Η συνδυασμένη στατιστική περιοχή του Κάνσας Σίτι έχει πληθυσμό περίπου 2,53 εκατομμύρια κατοίκους. 

Το Κάνσας Σίτι ιδρύθηκε το 1838 ως «Πόλη του Κάνσας» στη συμβολή των ποταμών του Μιζούρι και του Κάνσας. Βρίσκεται απέναντι από το Κάνσας Σίτυ του Κάνσας. Η πόλη αποτέλεσε θέατρο πολλών μαχών κατά τη διάρκεια του Εμφυλίου Πολέμου (1861-1865), συμπεριλαμβανομένης και της μάχης του Γουέστπορτhttps://kchistory.org/faq/why-there-kansas-city-both-kansas-and-missouri.

Η πόλη του Κάνσας Σίτι είναι γνωστή για τη συμβολή της στο μουσικά στυλ της τζαζ και των μπλουζ, για την κουζίνα της (μπριζόλες και Κάνσας Σίτι-στυλ μπάρμπεκιου), καθώς και για τις ζυθοποιίες της.

Γεωγραφία

 Κέντρο 
Το κέντρο της πόλης σήμερα είναι στη γειτονιά Κάντρι Κλαμπ Πλάζα.

Σημαντικές συνοικίες στο Κάνσας Σίτι, είναι το Ρίβερ Μάρκετ (βόρεια), η 18η και Βάιν (ανατολικά) και η Κάντρι Κλαμπ Πλάζα (νότια). 

 Έδαφος 
Το Κάνσας Σίτι βρίσκεται στο κεντρικό τμήμα των Ηνωμένων Πολιτειών, παραποτάμια των ποταμών Μιζούρι και Κάνσας. Χαρακτηριστικό γνώρισμα του εδάφους είναι οι μεγάλες κοιλάδες που το περιβάλλουν. Η έκταση της πόλης ανέρχεται σε 827 τετραγωνικά χιλιόμετρα (23η σε έκταση στις ΗΠΑ). 

 Κλίμα 
Γεωγραφικά βρισκόμενο στις Μεσοδυτικές Ηνωμένες Πολιτείες και με τη συμβολή των δύο ποταμών, το Κάνσας Σίτι έχει κυρίως υγρό υποτροπικό κλίμα, το οποίο εναλλάσεται με το υγρό ηπειρωτικό κλίμα. Γενικά παρατηρούνται μεγάλες θερμοκρασιακές διαφορές μεταξύ των θερμών και των ψυχρών μηνών του έτους και έτσι τα καλοκαίρια είναι ζεστά και υγρά και οι χειμώνες είναι γενικά κρύοι, ξηροί και ανεμώδεις, ενώ επίσης παρατηρούνται και απότομες αλλαγές του καιρού ανά τακτά χρονικά διαστήματα.

Επιπλέον το Κάνσας Σίτι βρίσκεται στο «Μονοπάτι των Σιφώνων» και οι ισχυροί ανεμοστρόβιλοι και χαλαζοπτώσεις αποτελούν συχνό καιρικό φαινόμενο.

Δημογραφία
Σύμφωνα με την απογραφή του 2020, η φυλετική σύνθεση του Κάνσας Σίτι ήταν η εξής:https://www.census.gov/quickfacts/kansascitycitymissouri 

 Λευκοί: 60,9% (μη ισπανόφωνοι λευκοί: 55,2%) 
 Αφροαμερικανοί και μαύροι: 28,2% 
 Ισπανόφωνοι Αμερικανοί και Λατίνοι: 10,6% 
 Ασιάτες Αμερικανοί: 2,7% 
 Πολυφυλετικοί: 3,6% 
 Ιθαγενείς Αμερικανοί: 0,4%
 Ιθαγενείς από τη Χαβάη και τον Ειρηνικό Ωκεανό: 0,2% 

Ιστορικό πληθυσμού 
1900: 163.000
1930: 400.000
1950: 455.000
1970: 507.000
1980: 448.000
1990: 435.000
2000: 441.000
2010: 460.000
2020: 508.000

 Μεταφορές 
μικρογραφία|253x253εσ|Το Διεθνές Αεροδρόμιο του Κάνσας Σίτι. 
Το Κάνσας Σίτι εξυπηρετείται κυρίως από τον διαπολιτειακό αυτοκινητόδρομο I-70 (Ντένβερ-Βαλτιμόρη) και από τον διαπολιτειακό αυτοκινητόδρομο I-435, ο οποίος περιβάλλει την πόλη του Κάνσας Σίτι και τη μητροπολιτική περιοχή του. Επίσης, η πόλη εξυπηρετείται από τον διαπολιτειακό αυτοκινητόδρομο I-29, ο οποίος διασχίζει κάθετα το κεντρικό και βόρειο τμήμα των κεντρικών ΗΠΑ, ξεκινώντας από το Κάνσας Σίτι και καταλήγοντας στα σύνορα ΗΠΑ-Καναδά στη Βόρεια Ντακότα. 

Αεροπορικά, το Κάνσας Σίτι εξυπηρετείται από το Διεθνές Αεροδρόμιο του Κάνσας Σίτι (MCI), το οποίο βρίσκεται 25 χιλιόμετρα βορειοδυτικά από το κέντρο του Κάνσας Σίτι. Διαθέτει 3 αεροδιαδρόμους προσγείωσης-απογείωσης και έχει 3 τερματικούς σταθμούς. 

 Προσωπικότητες 
 Χάρι Τρούμαν, 33ος Πρόεδρος των Ηνωμένων Πολιτειών (1945-1953) 
 Γουόλτ Ντίσνεϊ, δημιουργός κινουμένων σχεδίων, επιχειρηματίας, ηθοποιός φωνής και παραγωγός ταινιών
 Τιμ Κέιν, Γερουσιαστής των ΗΠΑ για τη Βιρτζίνια, πρώην Κυβερνήτης της Βιρτζίνια, υποψήφιος των Δημοκρατικών για την Αντιπροεδρία (2016) 
 Ρόμπερτ Όλτμαν, σκηνοθέτης και παραγωγός ταινιών
 Γουάλας Μπίρι, ηθοποιός 
 Ντον Τσιντλ, ηθοποιός και παραγωγός ταινιών 
 Τζόαν Κρόφορντ, ηθοποιός 
 Γουόλτερ Κρόνκαϊτ, δημοσιογράφος και πρώην παρουσιαστής στο CBS
 Αμέλια Έρχαρτ, εμβληματική αεροπόρος, συγγραφέας και υπέρμαχος των γυναικείων δικαιωμάτων 
 Έρνεστ Χέμινγουεϊ, συγγραφέας και δημοσιογράφος 
 Τζίντζερ Ρότζερς, ηθοποιός, τραγουδίστρια και χορεύτρια 

Αδελφοποιημένες Πόλεις
Σεβίλλη, Ισπανία 1967
Φριτάουν, Σιέρα Λεόνε 1974
Γουαδαλαχάρα, Μεξικό 1991 
Αννόβερο, Γερμανία 1993
Μετς, Γαλλία 2004
Καμπούλ, Αφγανιστάν 2018 

 Φωτοθήκη 

Παραπομπές

Εξωτερικοί σύνδεσμοι

Κατηγορία:Πόλεις του Μιζούρι